**Férfi kézilabda-Eb: elindult a szegedi és debreceni bérletek értékesítése**

**A 2022-es magyar-szlovák közös rendezésű férfi kézilabda Európa-bajnokság szegedi és debreceni helyszínére is lehet már bérleteket vásárolni. Szegeden a horvát-szerb-francia hármas csatája izgalmasnak ígérkezik, Debrecenben pedig a világbajnok Dánia játékát is figyelhetik a kézilabdabarátok. Továbbra is lehet bérletet váltani a budapesti csoportmérkőzésekre és a Budapesti Multifunkcionális Sportcsarnok összes mérkőzésére is.**

Hat mérkőzésre szólnak azok a bérletek, amelyek értékesítése május 7-én, 12 órakor indult, így a budapesti események mellett most már a többi magyarországi aréna mérkőzéseire is lehet jegyet váltani.

Szegeden és Debrecenben is január 13-án kezdődnek a csoportmérkőzések, a harmadik, zárókört január 17-én rendezik.

Az Eb-ezüstérmes Horvátország mellé Szerbia, valamint Franciaország és Ukrajna került a szegedi csoportba, míg Debrecenbe az Eb-4. helyezett Szlovénia mellé a világbajnok Dánia, valamint Észak-Macedónia és Montenegró nyert besorolást a május 6-i sorsolás alkalmával.

A magyar válogatott Budapesten játssza csoportmérkőzéseit Portugália, Izland és Hollandia ellen. A nyitómeccset január 13-án, Hollandia ellen vívja.

Jegyeket a **watchgamesseemore.hu/jegyek** oldalon lehet vásárolni.

**A szegedi és debreceni csoportmérkőzések programja:**

**Szeged Új Aréna:**

**Január 13.:**

Szerbia-Ukrajna
Horvátország-Franciaország

**Január 15.:**Horvátország-Szerbia
Franciaország-Ukrajna

**Január 17.:**Ukrajna-Horvátország
Szerbia-Franciaország

**Debrecen, Főnix Csarnok:**

**Január 13.:**Szlovénia-Észak-Macedónia
Dánia-Montenegró

**Január 15.:**
Szlovénia-Dánia
Észak-Macedónia-Montenegró

**Január 17.:**Észak-Macedónia-Dánia
Montenegró-Szlovénia